Дорис Мюрингер
Въпроси и отговори

Превод от немски: Венцеслав Константинов, —

chitanka.info

Разпростря ли мрежата си над света?

Мрежата си разпрострях.

От какво я изплете?

От прежда.

Каква прежда използва?

Коприна, коприва, паяжина, стомана.

Откъде ги взе?

Коприна от старческата коса на майка ми.

Коприва от очите на съпруга ми в брачното ложе.

Паяжина от годежното пръстенче на сестра ми.

Стомана от дървената броеница на кърмачката ми.

Колко време я плете?

Сто години.

Къде хвърли мрежата си?

Над планини и долѝни.

Какво улови в нея?

Перца. Перца.

Достатъчно ли е?

Това е светът.

1985

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.